ಆಫ್ ಸ್ಪಿನ್ನರ್ ಹರ್ಭಜನ್ ಸಿಂಗ್ ರಿಟೈರ್ಮೆಂಟ್ ಪ್ಲಾನ್ ರೆಡಿ..? ಟೀಮ್ ಇಂಡಿಯಾ ಹಿರಿಯ ಆಫ್ ಸ್ಪಿನ್ನರ್ ಹರ್ಭಜನ್ ಸಿಂಗ್, 2015ರ ನಂತರ ಟೀಮ್ ಇಂಡಿಯಾ ಪರ ಕಾಣಿಸಿಕೊಂಡಿಲ್ಲ. ದೇಶಿಯ ಟೂರ್ನಿಗಳಲ್ಲೂ ಭಜ್ಜಿ ಆಡ್ತಿಲ್ಲ. ಐಪಿಎಲ್ನಲ್ಲಿ ಮಾತ್ರ ಭಜ್ಜಿ ತಮ್ಮ ಸ್ಪಿನ್ ಮೋಡಿ ಮೂಲಕ ಮಿಂಚ್ತಿದ್ದಾರೆ. ಆದ್ರೆ ಇನ್ಮೇಲೆ ಐಪಿಎಲ್ನಲ್ಲೂ ಭಜ್ಜಿ ಆಫ್ಸ್ಪಿನ್ ಮ್ಯಾಜಿಕ್ ನೋಡೋಕೆ ಸಾಧ್ಯವಿಲ್ಲ.! ಹೌದು, ಈ ವರ್ಷ ನಡೆಯುವ ಐಪಿಎಲ್ ಸೀಸನ್13 ನಂತರ ಭಜ್ಜಿ, ಅಂತಾರಾಷ್ಟ್ರೀಯ ಸೇರಿದಂತೆ ಎಲ್ಲಾ ಮಾದರಿಯ ಕ್ರಿಕೆಟ್ಗೆ ವಿದಾಯ ಹೇಳಲು ನಿರ್ಧಾರಿಸಿದ್ದಾರೆ ಎನ್ನಲಾಗಿದೆ. 40 ವರ್ಷದ ಭಜ್ಜಿ, ಐಪಿಎಲ್ನಲ್ಲಿ ಚೆನ್ನೈ ಸೂಪರ್ ಕಿಂಗ್ಸ್ ಪರ ಆಡ್ತಿದ್ದಾರೆ. 2008 ರಿಂದ 2017ವರೆಗೂ ಭಜ್ಜಿ ಮುಂಬೈ ತಂಡದ ಪರ ಆಡಿದ್ದರು. 2017ರಲ್ಲಿ ನಡೆದ ಹರಾಜು ಪ್ರಕ್ರಿಯೆಯಲ್ಲಿ ಮುಂಬೈ ಇಂಡಿಯನ್ಸ್ ಟರ್ಬನೇಟರ್ರನ್ನ ಕೈ ಬಿಟ್ಟಿತು. 1998ರಲ್ಲಿ ಮಹಮ್ಮದ್ ಅಜರುದ್ದಿನ್ ನಾಯಕರಾಗಿದ್ದಾಗ ಭಜ್ಜಿ, ಭಾರತ ಕ್ರಿಕೆಟ್ ತಂಡಕ್ಕೆ ಪಾದಾರ್ಪಣೆ ಮಾಡಿದ್ರು. ಸುಮಾರು 17 ವರ್ಷಗಳ ಕಾಲ ಭಜ್ಜಿ, ತಮ್ಮ ಅದ್ಭುತ ಸ್ಪಿನ್ ಮೂಲಕ ಹಲವು ಪಂದ್ಯಗಳಲ್ಲಿ ತಂಡಕ್ಕೆ ಗೆಲುವು ತಂದುಕೊಟ್ಟಿದ್ದಾರೆ. 2015ರ ನಂತರ ಭಜ್ಜಿಗೆ ಟೀಮ್ ಇಂಡಿಯಾದಲ್ಲಿ ಚಾನ್ಸ್ ಸಿಗಲಿಲ್ಲ. ದಕ್ಷಿಣ ಆಫ್ರಿಕಾ ವಿರುದ್ಧ ಆಡಿದ ಏಕದಿನ ಪಂದ್ಯವೇ, ಭಜ್ಜಿ ಬ್ಲೂ ಜೆರ್ಸಿಯಲ್ಲಿ ಕಾಣಿಸಿಕೊಂಡ ಕೊನೆಯ ಪಂದ್ಯವಾಗಿತ್ತು. ಟೀಮ್ ಇಂಡಿಯಾ ಪರ 236 ಏಕದಿನ ಹಾಗೂ 103 ಟೆಸ್ಟ ಪಂದ್ಯಗಳನ್ನ ಭಜ್ಜಿ ಆಡಿದ್ದಾರೆ. ಟೆಸ್ಟ್ನಲ್ಲಿ 417 ವಿಕೆಟ್ , ಒನ್ಡೇ ಫಾರ್ಮೆಟ್ನಲ್ಲಿ 269 ವಿಕೆಟ್ ಕಬಳಿಸಿದ್ದಾರೆ. ಟೆಸ್ಟ್ ಕ್ರಿಕೆಟ್ನಲ್ಲಿ ಭಾರತದ ಪರ ಅತ್ಯಧಿಕ ವಿಕೆಟ್ ಪಡೆದ ನಾಲ್ಕನೇ ಬೌಲರ್ ಹರ್ಭಜನ್ ಸಿಂಗ್.